অলিম্পিক ২০২০-অৰ বাবে যোগ্যতা নিৰ্ণায়ক আজিৰ এখন খেলত ভাৰতৰ মহিলা ফুটবল দলটোৱে বাংলাদেশক ৭-১ গ'লৰ বৃহৎ ব্যৱধানত হৰুৱায়।
গ্ৰুপ চিত থকা ভাৰতৰ এই বৃহৎ জয়ৰ সম্পূৰ্ণ কৃতিত্ব মণিপুৰৰ দুই প্ৰতিভা নাংগম বালা দেৱী (Ngangom Bala Devi) আৰু কমলা দেৱীৰ (Yumnam Kamala Devi)। একপক্ষীয় খেলখনত ভাৰতৰ জয়ত দুয়োগৰাকীয়ে মিলি ৬টা গ'ল দিয়ে। বালা দেৱীয়ে অকলেই ৪ গ'ল দিয়াৰ বিপৰীতে কমলা দেৱীয়ে দিয়ে ২ গ'ল।
এইখন প্ৰথম ৰাউণ্ডৰ খেল আছইল আৰু অনুষ্ঠিত হৈছিল ম্যানমাৰৰ য়াংগুনত। চি গ্ৰুপত ভাৰত, বাংলাদেশ, ম্যানমাৰৰ লগতে আৰু আছে চুবুৰীয়া নেপাল। ভাৰতে ইতিমধ্যে ইয়াৰ প্ৰথমখন খেল নেপালৰ বিৰুদ্ধে ড্ৰ খেলিছিল। ফলত গ্ৰুপত এতিয়ালৈকে অপৰাজেয় হৈ আছে ভাৰতীয় দলটো।
ভাৰতৰ পৰৱৰ্তী খেল আছে অহা ১৩ নৱেম্বৰত ঘৰুৱা দল ম্যানমাৰৰ বিৰুদ্ধে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
